[pic] | KOMISIA EURÓPSKYCH SPOLOČENSTIEV | Brusel, 27.10.2009 KOM(2009)600 v konečnom znení OZNÁMENIE KOMISIE EURÓPSKEMU PARLAMENTU A RADE týkajúce sa revízie viacročného finančného rámca (2007 – 2013) Financovanie projektov v oblasti energetiky v kontexte plánu hospodárskej obnovy Európy (druhá revízia) Návrh ROZHODNUTIE EURÓPSKEHO PARLAMENTU A RADY ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec OZNÁMENIE KOMISIE EURÓPSKEMU PARLAMENTU A RADE týkajúce sa revízie viacročného finančného rámca (2007 – 2013) Financovanie projektov v oblasti energetiky v kontexte plánu hospodárskej obnovy Európy (druhá revízia) Úvod Na základe návrhu Komisie z 10. decembra 2008 týkajúceho sa revízie finančného rámca pre financovanie projektov transeurópskych energetických prepojení a širokopásmovej infraštruktúry v súvislosti s plánom hospodárskej obnovy Európy[1] sa na zasadnutí rozpočtového trialógu dňa 2. apríla 2009 Európsky parlament, Rada a Komisia rozhodli financovať súbor návrhov takto: 1. Súbor návrhov zameraný na poskytnutie dodatočného stimulu pre hospodárstvo a na zlepšenie energetickej bezpečnosti dosahuje výšku 5 000 mil. EUR v bežných cenách: 2. 3 980 mil. EUR sa sprístupní na financovanie projektov v oblasti energetiky v rámci výdavkovej kapitoly 1A finančného rámca: 2 000 mil. EUR v roku 2009 a 1 980 mil. EUR v roku 2010. 3. Okrem toho sa 1 020 mil. EUR sprístupní v rámci výdavkovej kapitoly 2 na rozvoj siete širokopásmového internetu vo vidieckych oblastiach a na posilnenie činností týkajúcich sa „nových výziev“ vymedzených v kontexte „preskúmania stavu“ spoločnej poľnohospodárskej politiky. 4. Financovanie celkovej sumy 5 000 mil. EUR sa zabezpečí čo najskôr: 5. Strop výdavkovej kapitoly 1A na rok 2009 sa zvýši o sumu 2 000 mil. EUR, ktorá sa v uvedenom roku vyrovná znížením stropu výdavkovej kapitoly 2 o rovnakú sumu v súlade s bodmi 21 až 23 medziinštitucionálnej dohody o rozpočtovej disciplíne a riadnom finančnom hospodárení zo 17. mája 2006 (IIA)[2]. Okrem toho sa v rozpočte na rok 2009 pridelí ďalších 600 mil. EUR na rozvoj vidieka na financovanie siete širokopásmového internetu a na posilnenie činností týkajúcich sa „nových výziev“. Uskutoční sa revízia viacročného rámca a zároveň sa zodpovedajúcim spôsobom zmení a doplní rozpočet na rok 2009 na základe tohto zmeneného a doplneného návrhu Komisie a predbežného návrhu opravného rozpočtu k rozpočtu na rok 2009. 6. Financovanie zvyšnej sumy (2 400 mil. EUR) sa zabezpečí prostredníctvom kompenzačného mechanizmu v rámci rozpočtového zmierovacieho postupu na rok 2010 využitím všetkých rozpočtových prostriedkov stanovených v jeho právnom rámci, v prípade potreby najneskôr v rámci rozpočtového zmierovacieho postupu na rok 2011: 7. Európsky parlament, Rada a Komisia preskúmajú všetky dostupné zdroje, ktorým by sa mohlo toto financovanie kompenzovať. 8. Predtým než sa dostupná suma v rámci výdavkovej kapitoly 2 posúdi, 420 mil. EUR sa pridelí v roku 2010 na financovanie siete širokopásmového internetu vo vidieckych oblastiach a posilnenie činností týkajúcich sa „nových výziev“ vymedzených v kontexte reformy spoločnej poľnohospodárskej politiky z roku 2003 („preskúmanie stavu“ tzv. „Health check“). 9. Na účely kompenzácie sumy vo výške 1 980 mil. EUR sa použijú zvyšné rezervy v rámci stropov na rok 2009 a disponibilné rezervy na rok 2010 a 2011 (pri riadnom zohľadnení bodu 13 meziinštitucionálnej dohody) a v prípade potreby aj všetky ostatné finančné možnosti, vrátane disponibilných rezerv na rok 2011. Kompenzačný mechanizmus sa nedotkne finančných prostriedkov programov podliehajúcich spolurozhodovaniu a každoročného rozpočtového postupu. 10. Celkový strop finančného rámca na roky 2007 – 2013 sa neprekročí. Rozhodnutím Európskeho parlamentu a Rady zo 6. mája 2009 bol finančný rámec revidovaný s účinnosťou od 6. mája 2009 tým, že sa zvýšil strop výdavkovej kapitoly 1A na rok 2009 o sumu 2 000 mil. EUR[3]. Toto oznámenie zahŕňa návrh nového rozhodnutia Európskeho parlamentu a Rady týkajúceho sa revízie finančného rámca s cieľom zvýšiť strop na rok 2010 pre viazané rozpočtové prostriedky v rámci výdavkovej kapitoly 1A o sumu vo výške 1 587 mil. EUR. Tým vznikne dočasná medzera vo výške 393 mil. EUR, ktorú treba doplniť na pokrytie celkovej sumy plánovanej na projekty v oblasti energetiky. V súlade s uvedenou dohodou musí byť táto medzera doplnená najneskôr v rámci rozpočtového zmierovacieho postupu na rok 2011. Konečná veľkosť medzery bude posúdená, len čo budú dostupné konečné údaje čerpania prostriedkov EPZF v rámci výdavkovej kapitoly 2 začiatkom novembra 2009. Akýkoľvek nový vývoj trhu, ktorý by mohlo ovplyvniť rozpočet na rok 2010 bude v tom čase takisto posudzovaný. Komisia preskúma všetky finančné možnosti s cieľom doplniť existujúcu medzeru počas zmierovacieho konania o rozpočte v novembri 2009. Využívanie rezerv a presun v rámci výdavkovej kapitoly 1A V bode 13 medziinštitucionálnej dohody sa stanovuje, že inštitúcie musia zabezpečiť, aby v rámci stropov zostali „dostatočné rezervy“. V rámci stropu pre viazané rozpočtové prostriedky výdavkovej kapitoly 1A na rok 2009 neostala žiadna rezerva. Rezervy dostupné v rámci stropov výdavkovej kapitoly 1A (po začlenení pozmeňujúceho návrhu č. 2 na financovanie ukončenia prevádzky jadrovej elektrárne Kozloduj počas obdobia rokov 2011 až 2013) predstavujú na rok 2010 sumu 43 mil. EUR, a na rok 2011 sumu 37 mil. EUR po zohľadnení nedávnych návrhov Komisie týkajúcich sa Globálneho monitorovania pre životné prostredie a bezpečnosť (GMES), elektrárne Kozloduj, a nových orgánov finančného dohľadu. Komisia sa preto domnieva, že tieto rezervy sa nemôžu použiť na financovanie dotknutých činností v rámci plánu hospodárskej obnovy Európy. Európsky parlament, Rada a Komisia súhlasili v rámci vyhlásenia prijatého 2. apríla 2009, že „kompenzačný mechanizmus sa nedotkne finančných prostriedkov programov podliehajúcich spolurozhodovaniu a každoročného rozpočtového postupu“. Komisia nevidí žiadne iné možnosti, pokiaľ ide o presuny v rámci výdavkovej kapitoly 1A. Viazané rozpočtové prostriedky: presuny z výdavkovej kapitoly 2 Súčasná rezerva v rámci stropu výdavkov pre viazané rozpočtové prostriedky výdavkovej kapitoly 2 na rok 2009 dosahuje výšku 901 mil. EUR. Zahŕňa 34 mil. EUR pochádzajúcich z nevyčerpaných prostriedkov programov rybného hospodárstva, ktoré boli zaradené do opravného rozpočtu č. 10/2009. Okrem toho, rozpočtové prostriedky v sume 250 mil. EUR na rozvoj vidieka a 20 mil. EUR na zmenu klímy boli zaradené do rozpočtu na rok 2009, nemôžu sa však použiť, pretože neexistuje primeraný právny základ. Keďže poľnohospodársky rok sa už skončil, navrhuje sa uvoľnenie zvyšnej rezervy na rok 2009 a nevyužitých rozpočtových prostriedkov v rámci výdavkovej kapitoly 2 na projekty v oblasti energetiky v kontexte plánu hospodárskej obnovy Európy, ktoré sa mali financovať v rámci výdavkovej kapitoly 1A. Vzhľadom na kritickú situáciu na trhoch s mliekom súčasné disponibilné prostriedky z nepridelenej rezervy v rámci výdavkového stropu pre viazané rozpočtové prostriedky výdavkovej kapitoly 2 na rok 2010 sú nižšie, než sa pôvodne očakávalo a dosahujú 844 mil. EUR. Komisia navrhuje použiť túto rezervu na poskytnutie: - 420 mil. EUR pod výdavkovou kapitolou 2, ktoré sú potrebné v rámci plánu hospodárskej obnovy Európy na rozvoj širokopásmového internetu vo vidieckych oblastiach a na posilnenie činností týkajúcich sa „nových výziev“ vymedzených v kontexte „preskúmania stavu“, - ďalších 124 miliónov EUR, ktoré sa uvoľnia na energetické projekty v rámci výdavkovej kapitoly 1A. Týmto sa ponechá rezerva vo výške 300 mil. EUR disponibilná pre poľnohospodárstvo v rámci výdavkového stropu na rok 2010, ktorá zodpovedá rezerve potrebnej na zabránenie uplatnenia mechanizmu finančnej disciplíny. Komisia sa zaviazala prijať náležité opatrenia s cieľom zabezpečiť, aby boli dodržané rozhodnutia týkajúce sa výdavkov a financovania SPP vrátane dohody o preskúmaní stavu spoločnej poľnohospodárskej politiky. Viazané rozpočtové prostriedky: presuny z výdavkovej kapitoly 5 Rezervy v rámci stropov výdavkovej kapitoly 5 (administratíva) predstavujú 131 mil. EUR na rok 2009 (vrátane zvýšenia rezervy o 55 mil. EUR pochádzajúcich z nedostatočného čerpania a uvoľnenia prostriedkov na základe opravného rozpočtu č. 10/2009) a 230 mil. EUR na rok 2010. Časť posledne uvedenej rezervy môže byť nevyhnutná na pokrytie dodatočných potrieb súvisiacich so vstupom Lisabonskej zmluvy do platnosti. Keď sa zohľadní táto skutočnosť, maximálna suma 281 mil. EUR (131 mil. EUR z rezervy 2009 a 150 mil. z rezervy 2010) sa môže uvoľniť. Viazané rozpočtové prostriedky: presuny z výdavkovej kapitoly 1b Na koniec, z dôvodov nižších požiadaviek na technickú pomoc zostáva v rámci stropu pre viazané rozpočtové prostriedky výdavkovej kapitoly 1B na rok 2010 rezerva v sume 11 mil. EUR, ktorá sa takisto môže využiť. Platobné rozpočtové prostriedky Pokiaľ ide o platobné rozpočtové prostriedky, v bode 23 ods. 4 medziinštucionálanej dohody sa vyžaduje, aby sa pri každej revízii zachoval primeraný pomer medzi záväzkami a platbami. Ročné stropy pre platobné rozpočtové prostriedky sa musia upraviť podľa platobných profilov plánovaných pre dodatočné záväzky v rámci výdavkovej kapitoly 1A a na základe zníženia platieb, ktoré korešpondujú so znížením viazaných rozpočtových prostriedkov pre výdavkové kapitoly 1b, 2 a 5 v roku 2009 a 2010. Súhrnná tabuľka a záver V tabuľke je uvedené zhrnutie navrhovaných zmien stropov pre viazané a platobné rozpočtové prostriedky finančného rámca. Uvedené sumy sú vyjadrené v bežných cenách. [pic] Vo všeobecnosti je revízia v zmysle globálnych stropov pre viazané a platobné rozpočtové prostriedky (vyjadrené v bežných cenách) neutrálna. Výsledkom týchto zmien je ďalej uvedená tabuľka finančného rámca v bežných cenách. Formálne rozhodnutie o revízii finančného rámca musí vychádzať zo základnej tabuľky odsúhlasenej v medziinštitucionálnej dohode, ktorá je vyjadrená v stálych cenách roku 2004. Sumy v bežných cenách preto musia byť prevedené na ceny roku 2004 pomocou fixného deflátora vo výške 2 % ročne v súlade s bodom 16 medziinštitucionálnej dohody. [pic] Návrh ROZHODNUTIE EURÓPSKEHO PARLAMENTU A RADY ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec EURÓPSKY PARLAMENT A RADA EURÓPSKEJ ÚNIE, so zreteľom na medziinštitucionálnu dohodu medzi Európskym parlamentom, Radou a Komisiou zo 17. mája 2006 o rozpočtovej disciplíne a riadnom finančnom hospodárení[4], a najmä na jej body 21, 22 prvý a druhý pododsek a bod 23, so zreteľom na návrh Komisie, keďže: (1) Na rozpočtovom zmierovacom zasadnutí dňa 19. novembra 2009 sa Európsky parlament, Rada a Komisia dohodli na modalitách poskytnutia dodatočného financovania projektov v rámci plánu hospodárskej obnovy Európy v oblasti energetiky a širokopásmového internetu, ako aj investícií na posilnenie činností týkajúcich sa „nových výziev“ vymedzených v kontexte posúdenia strednodobej reformy Spoločnej poľnohospodárskej politiky z roku 2003 („preskúmanie stavu“)[5]. Financovanie si vyžaduje revíziu viacročného finančného rámca na roky 2007 – 2013 v súlade s bodmi 21, 22 a 23 medziinštitucionálnej dohody s cieľom zvýšiť strop na rok 2010 pre viazané rozpočtové prostriedky v rámci výdavkovej kapitoly 1A o sumu vo výške 1 587 mil. EUR v bežných cenách. (2) Zvýšenie stropu výdavkovej kapitoly 1A sa plne vyváži znížením stropu pre viazané rozpočtové prostriedky v rámci výdavkových kapitol 1b, 2 a 5 na roky 2009 a 2010 o sumu vo výške 1 587 mil. EUR. (3) Ročný strop pre platobné rozpočtové prostriedky sa upraví na účely zachovania primeraného pomeru medzi záväzkami a platbami. Táto úprava bude neutrálna. (4) Príloha I k medziinštitucionálnej dohode o rozpočtovej disciplíne a riadnom finančnom hospodárení by sa preto mala zodpovedajúcim spôsobom zmeniť a doplniť[6], ROZHODLI TAKTO: Jediný článok Príloha I k medziinštitucionálnej dohode o rozpočtovej disciplíne a riadnom finančnom hospodárení sa nahrádza prílohou k tomuto rozhodnutiu. V Bruseli Za Európsky parlament Za Radu Predseda predseda PRÍLOHA [pic] [1] KOM(2008) 859 v konečnom znení/2. [2] Ú. v. EÚ C 139, 14.6.2006, s. 1. [3] Ú. v. EÚ L 132, 29.5.2009, s. 8. [4] Ú. v. EÚ C 139, 14.6.2006, s. 1. [5] KOM(2008) 800, KOM(2008) 859, KOM(2009) 171, a Ú. v. EÚ L 132, 29.5.2009, s. 8. [6] Na tento účel sa číselné údaje vyplývajúce z uvedenej dohody prepočítajú na ceny roku 2004.